อากรแสตมป์คืออะไร
คือการจัดเก็บภาษีประเภทหนึ่งตามประมวลรัษฎากร ที่อยู่ในรูปแบบของ “แสตมป์” ใช้สำหรับปิดบนเอกสารราชการและหนังสือสัญญาต่าง ๆ โดยมีกรมสรรพากรเป็นหน่วยงานที่รับผิดชอบในการจัดเก็บ
ปัจจุบันอากรแสตมป์มี QR Code แล้ว ซึ่งจะระบุปีที่ออก หมายความว่า ต้องติดอาการแสตมป์ที่เอกสารและสัญญาในทันทีไม่สามารถติดย้อนหลังได้

- ตราสารที่ต้องใช้อากรแสตมป์
ตราสาร คือ เอกสารที่ต้องเสียอากรแสตมป์ ปัจจุบันมีทั้งหมด 28 ลักษณะ ตราสาร เช่น สัญญาเช่าที่ดินโรงเรือน สัญญากู้ยืมเงิน สัญญาค้ำประกันสัญญาจ้างทำของ สัญญาเช่าซื้อทรัพย์สิน ใบมอบอำนาจหรือหนังสือสัญญาห้างหุ้นส่วน เป็นต้น ภาระภาษี จะเกิดขึ้นเมื่อกระทำตราสารหรือสัญญานั้นเสร็จสมบูรณ์ คือ การลงลายมือชื่อคู่สัญญา

ผู้มีหน้าที่เสียอากรแสตมป์
บุคคลตามที่ระบุไว้ในบัญชีอัตราอากรแสตมป์ เช่น ผู้ให้เช่าผู้โอน ผู้ให้กู้ ผู้รับประกันภัย ฯลฯ ต้องเสียอากรแสตมป์ภายใน 15 วัน  หลังจากกระทำตราสารเสร็จสมบูรณ์

ผู้ที่มีหน้าที่เสียอากรแสตมป์ คือ คู่สัญญาฝ่ายที่ได้รับค่าตอบแทน
“สัญญาเช่าที่ดิน ผู้ให้เช่า เป็นผู้เสียอากร”
“สัญญากู้ยืมเงิน ผู้ให้กู้ เป็นผู้เสียอากร”

- ตราสารที่ได้รับการยกเว้น เช่น
•   ธนาคารแห่งประเทศไทย
•   ธนาคารอาคารสงเคราะห์
•   ธนาคารเพื่อการเกษตรและสหกรณ์การเกษตร
•   ผู้ประกอบการขนส่งเฉพาะการรับเงินที่เป็นค่ารับขนส่งคนโดยสาร
•   การเคหะแห่งชาติ
•   บริษัทเงินทุนอุตสาหกรรมแห่งประเทศไทย
•   องค์การเพื่อการปฏิรูประบบสถาบันการเงิน
•   บริษัทบริหารสินทรัพย์สถาบันการเงิน
•   สถาบันพัฒนาองค์การชุมชน (องค์การมหาชน)
•   สถาบันคุ้มครองเงินฝากตามกฎหมายว่าด้วยสถาบันคุ้มครองเงินฝาก
กฎหมายภาษี